Зай, які лічыў варон
*Віктар Гардзей*

3 хаткі выбег зай вучоны

I варон лічыць пачаў:

— Дзве вароны… Тры вароны…

Спатыкнуўся зай і ўпаў.

Рагаталі нават совы:

— Недарэка з недарэк!

Зай упаў на корч яловы

I губу сабе рассек.

Звалі доктара сарокі,

Ды ў ад'ездзе доктар быў.

Небарака ж касавокі

Рану кепска залячыў.

У сябе над галавою

Зай не лічыць больш варон,

Бо з раздвоенай губою

I сягоння ходзіць ён.